Orienteringsskyting

Orienteringsskyting (på svensk orienteringsskytte, tidligere kalt fälttävlan) er en sivil multisport med opphav fra militær idrett. Sporten organiseres internasjonalt av International Biathlon Orienteering Federation (IBOF), og utøves hovedsakelig i Norden, samt i noen få andre europeiske land. I Sverige har orienteringsskyting siden 2002 vært underlagt Svenska Mångkampsförbundet som er en del av riksidrottsförbundet.

Konkurranseregler

Orienteringsskyting består av delene skyting, fri (klassisk) orientering og/eller punktorientering.

Fri/klassisk orientering

Fri orientering går ut på at deltakeren skal følge en løype. Avstanden kan variere, men skal følge retningslinjer fra International Biathlon Orienteering Federation (IBOF) etter hvor lang tid arrangøren beregner at løpingen vil ta og etter hvilken gren som utføres. Den beregnede løpstiden er kjønnsnøytral, hvilket innebærer at menn må løpe en lengre distanse.

Skytedelen

Skytingen gjennomføres som regel med skiskytterrifler i kaliber .22 LR på 50 meter avstand mot selvanvisende skiver. Bom gir enten strafferunde eller tidstillegg. Avstand og skivestørrelse er lik som for skiskyting, som vil si en diameter på 45 mm (tilsvarende 0.9 mrad) på liggende og 115 mm (2.3 mrad) på stående skyting. Våpen oppbevares vanligvis på standplassen under orienteringsdelen.

Punktorientering

Punktorientering går ut på å plassere på et kart på terrengpunkter som man observerer med øyet, og gjennomføres i en løype som er ca. 3 km lang. På starten får man et kart hvor bare startstedet er markert. Lengre ut i løypen finns punkter (terrängföremål) som kan brukes for å få vite neste mellomstasjon ved at man legger en mal over kartet sitt og markerer med et nålestikk. Vanligvis skal det finnes ti slike stasjoner (fem i løypen og fem utenfor løypen). For hver millimeter feilmarkering får man et minutt tidstillegg.

Klassisk distanse

Den klassiske distansen består av delene fri orientering, punktorientering og skyting. Deltagerne starter med med punktorientering, og går deretter over til fri orientering. Når all orienteringen er ferdig går deltakeren over til skytedelen, hvor det først skytes ti skudd liggende, etterfulgt av en runde løping, før avslutning med stående skyting. Når skytingen er ferdig stoppes klokken.
Avstanden på den frie orienteringen skal tilsvare mellom 45- 60 minutter for vinneren, og for hvert bomskud straffes deltakeren med et tidstillegg på 2 minutter. Vinneren er den med kortest totaltid.

Sprint

Sprint gjennomføres med intervallstart, og starter med en runde orientering før det skytes fem skudd liggende. Eventuelle strafferunder fra første skyting må så løpes. Deretter følger en ny runde orientering, før sprinten avsluttes med fem stående skyting (samt eventuelle strafferunder). Orienteringsdelen skal til sammen ta cirka 18 minutt for for beste løper, mens strafferundene skal tilsvare cirka 45 sekunder.

Fellesstart

Formatet for fellesstart ligner på sprint, bortsett fra at alle i samme klasse starter samtidig. I tillegg er orienteringen utvides til tre til fire runder, samt fire skytinger. Orienteringsdelen er ment å ta til sammen 80 minutter for beste løper, mens strafferundene skal tilsvare 60 sekunder.

Stafett

Stafett gjennomføres med lag bestående av to eller tre utøvere. Hver løper løper etter samme prinsipp som i sprint, bortsett fra at løypen er lengre og at det kan brukes inntil 3 reserveskudd på skytingen. Strafferundene skal tilsvare 90 sekunder for beste løper.